ดัชนีหุ้นวันนี้ปิดบวก 2.19 จุด
ดัชนีหุ้นวันที่14 ก.ค. เปิดตลาดดัชนีหุ้นยืนในแดนบวกตลอดวัน ระหว่างทางมีการอ่อนตัวเล็กน้อยและท้ายที่สุดมาปิดตลาดที่ระดับ&nbsp; 819.54 จุด เพิ่มขึ้น 2.19 จุด หรือ 0.27% มูลค่าการซื้อขาย 25,709 ล้านบาท
14 ก.ค. 2553

ดัชนีหุ้นวันที่14 ก.ค. เปิดตลาดดัชนีหุ้นยืนในแดนบวกตลอดวัน ระหว่างทางมีการอ่อนตัวเล็กน้อยและท้ายที่สุดมาปิดตลาดที่ระดับ  819.54 จุด เพิ่มขึ้น 2.19 จุด หรือ 0.27% มูลค่าการซื้อขาย 25,709 ล้านบาท 
นายพงศ์ภัทร สิริพัพัฒน์ ผู้ช่วยผู้จัดการฝ่ายวิเคราะห์ บล.เคจีไอ(ประเทศไทย) กล่าวว่า การปรับขึ้นดอกเบี้ยของธนาคารแห่งประเทศไทย(ธปท.) 0.25% และก่อนหน้านี้เห็นภาพประเทศอื่น ๆ ในภูมิภาคได้ปรับขึ้นดอกเบี้ยเช่น สะท้อนให้เห็นว่าสภาพเศรษฐกิจมีความแข็งแกร่ง และน่าจะเป็นปัจจัยให้ดึงเงินทุนต่างชาติไหลเข้าลงทุนในภูมิภาค 
อย่างไรก็ตาม ในส่วนของไทยทุนต่างชาติยังเข้ามาลงทุนได้ไม่เต็มที่ เพราะติดพ.ร.ก.ฉุกเฉิน โดยเห็นว่าการขึ้นของดัชนีหุ้นไทยขณะนี้สูงมากแล้ว การจะขยับขึ้นได้ต่อเนื่องต้องได้แรงหนุนจากเงินทุนต่างชาติ แม้ทุกวันนี้จะซื้อแต่ยังไม่มาก  โดยให้กรอบแนวต้านระดับ 825 จุด แนวรับระดับ 813-809 จุด